Diari Oficial de la Generalitat Valenciana


Sumari del DOGV 5648, del 27-11-2007 (2007/14534)

RESOLUCIÓ de 22 de novembre de 2007, del director general del Servei Valencià d'Ocupació i Formació, per la qual s'amplia la dotació destinada a finançar la concessió d'ajudes a les entitats ocupadores en plans integrals d'ocupació per a dones desocupades víctimes de violència de gènere i per a joves desocupats, durant l'exercici 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5648

Data del DOGV
:   27-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/14092


Data del document
:   22-11-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * lluita contra l'atur
    * dona
    * creació d'ocupació
    * jove
    * accés a l'ocupació
    * exclusió social

RESOLUCIÓ de 22 de novembre de 2007, del director general del Servei Valencià d'Ocupació i Formació, per la qual s'amplia la dotació destinada a finançar la concessió d'ajudes a les entitats ocupadores en plans integrals d'ocupació per a dones desocupades víctimes de violència de gènere i per a joves desocupats, durant l'exercici 2007. [2007/14396]  
El 19 de maig de 2006 (DOGV núm. 5.262) es va publicar l'Ordre de la conselleria d'Economia, Hisenda i Ocupació, de 25 d'abril de 2006, per la qual es regulen i es convoquen subvencions destinades a la implantació de Plans Integrals d'Ocupació per a dones desocupades, per als anys 2006-2007. Així mateix en aquesta data es va publicar l'Ordre de la conselleria d'Economia, Hisenda i Ocupació, de 25 d'abril de 2006, per la qual es regulen i es convoquen subvencions destinades a la implantació del Pla Integral d'Ocupació: Salaria Jove en Empreses per a 2006-2007.  
Després de la publicació de la Llei 11/2006, de 27 de desembre, de Pressupostos de la Generalitat Valenciana per a l'exercici 2007 (DOGV núm. 5.417, de 29 de desembre de 2006), i d'acord amb allò establit en l'article 47 del Decret Legislatiu de 26 de juny de 1991, per la qual s'aprova el Text Refós de la Llei d'Hisenda Pública de la Generalitat Valenciana, es va publicar el 15 de març de 2007 la Resolució de 9 de març de 2007, de la directora general del Servici Valencià d'Ocupació i Formació, per la qual es donava publicitat a les línies de crèdit i a l'import global màxim destinat a finançar la concessió d'ajudes de Foment d'Ocupació Estable, així com ajudes a les entitats ocupadores de diversos plans integrals d'ocupació per a l'exercici 2007, entre els quals figuren els esmentats anteriorment.   
Per tot allò exposat, tenint en compte el volum de sol·licituds presentades i l'existència de crèdit disponible, i d'acord amb allò establit en la disposició addicional primera de les esmentades ordres de 25 d'abril de 2006, resolc:   
Primer  
Ampliar en 99.000,00 € la dotació inicial de les ajudes destinades a les entitats ocupadores per a l'exercici 2007 dins del Pla Integral d'Ocupació per a Dones víctimes de violència de gènere, que es financen a càrrec del subprograma 322.51, «Foment d'Ocupació» del Servici Valencià d'Ocupació i Formació, codi línia T4154000, establides en l'article 4.2 de l'Ordre de 25 d'abril de 2006, de la conselleria d'Economia, Hisenda i Ocupació, per la qual es regulen i es convoquen subvencions destinades a la implantació de Plans Integrals d'Ocupació per a dones desocupades, per als 2006-2007 (DOGV núm. 5.262, de 19 de maig de 2006). Després de l'increment, la dotació per a aquestes ajudes és d'un import total de 249.000,00 €.  
Segon  
Ampliar en 1.367.000,00 € (dels quals 238.550,00 € estan finançats pel Fons Social Europeu) la dotació inicial de les ajudes per a l'any 2007 corresponents a les ocupadores que establix l'article 4.2 de l'Ordre de la conselleria d'Economia, Hisenda i Ocupació, de 25 d'abril de 2006, per la qual es regulen i es convoquen subvencions destinades a la implantació del Pla Integral d'Ocupació: Salari Jove en Empreses per a 2006-2007 (DOGV núm. 5.262, de 19 de maig de 2006), que es financen a càrrec del subprograma 322.51, «Foment d'Ocupació» del Servici Valencià d'Ocupació i Formació, codi línia T5605000. Després de l'increment, la dotació per a aquestes ajudes és d'un import total de 3.367.000,00 €, dels quals 888.550,00 € estan finançats pel Fons Social Europeu.  
Contra aquest acte, que esgota la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant aquest mateix òrgan en el termini d'un mes, computat en els termes abans esmentats, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en el vigent legislació.  
En el supòsit que les entitats interessades foren administracions públiques, podrà interposar-se recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 22 de novembre de 2007.- El secretari autonòmic d'Ocupació i director general del SERVEF: Luis Lobón Martín.